### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 3. november 2021 med udvalgets bemærkning om en ny formulering under indstillingens pkt. 1.

### Resumé

National og international forskning har i flere år konkluderet, at der er en indgroet druk- og beruselseskultur blandt danske unge. Det har store fysiske og mentale konsekvenser for de unge selv og for samfundet i form af øget risikoadfærd og direkte sundhedsudgifter med videre.

Det samme gælder for mange aarhusianske unge. Ofte stiger alkoholforbruget i overgangen fra folkeskole til ungdomsuddannelse. Mange unge har en opfattelse af, at det er svært at være en del af det sociale fællesskab, hvis ikke man drikker alkohol.

Derfor var en af anbefalingerne fra det midlertidige opgaveudvalg vedrørende sundhedsfremme i et 0-100 års perspektiv at styrke fokus på en sundere alkoholkultur, hvor det er socialt acceptabelt at takke nej til alkohol og muligt at tilvælge alkoholfrie alternativer. Ligeledes er alkoholkultur et prioriteret område i [adresse] sundhedspolitik 2020-2024 [adresse] smiler.

Med en 7-punktsplan for en sundere alkoholkultur blandt børn og unge i [adresse] tager vi det første skridt sammen med byens aktører hen imod et [adresse], hvor vores unge lettere kan takke nej til alkohol.

### Indstilling

Det indstilles:

At 1)Aarhus Kommunes 7-punktsplan for en sundere alkoholkultur blandt børn og unge i [adresse] vedtages.

### Sagens forløb

30-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-10-2021 Magistraten
Fremsendes til [adresse] med bemærkning, at Magistraten i mødet den 4. oktober 2021 anbefaler, at byrådet tiltræder Magistratsafdelingen for Sundhed og Omsorgs og Magistratsafdelingen for Børn og Unges indstilling af 28. september 2021.
 13-10-2021 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 13. oktober 2021.
 03-11-2021 Sundheds- og Omsorgsudvalget

Udvalget kunne enstemmigt tiltræde indstillingen følgende bemærkning:

”Udvalget ønsker en ny formulering under indstillingens pkt. 1., om at alle institutioner, hvor der kommer børn og unge er som udgangspunkt alkoholfrie, når der er børn og unge til stede. Institutioner aftaler med deres forældrebestyrelse, hvordan dette implementeres lokalt.”

 [adresse] Aarhus Byråd
Tilbagesendes Magistratsafdelingen for Sundhed og Omsorg med bemærkning, at byrådet i sit møde den 2. december 2021 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 3. november 2021 med udvalgets bemærkning om en ny formulering under indstillingens pkt. 1.